अग्नि पंचम (अग्नि-५) भारत की अन्तरमहाद्वीपीय बैलिस्टिक प्रक्षेपास्त्र है। इसे रक्षा अनुसंधान एवं विकास संगठन ने विकसित किया है। यह अत्याधुनिक तकनीक से बनी 17 मीटर लंबी और दो मीटर चौड़ी अग्नि-५ मिसाइल परमाणु हथियारों से लैस होकर 1 टन पेलोड ले जाने में सक्षम है। ५ सहस्र किलोमीटर तक के दायरे में इस्तेमाल की जाने वाली इस मिसाइल में तीन चरणों का प्रोपल्शन सिस्टम लगाया गया है। इसे हैदराबाद की प्रगत (उन्नत) प्रणाली प्रयोगशाला (  ) ने तैयार किया है।

इस मिसाइल की सबसे बड़ी खासियत है  तकनीक यानी एकाधिक स्वतंत्र रूप से लक्षित करने योग्य पुनः प्रवेश वाहन (   -  इस तकनीक की मदद से इस मिसाइल से एक साथ कई जगहों पर वार किया जा सकता है, एक साथ कई जगहों पर गोले दागे जा सकते हैं, यहां तक कि अलग-अलग देशों के ठिकानों पर एक साथ हमले किए जा सकते हैं।

अग्नि 5 मिसाइल का इस्तेमाल बेहद आसान है। इसे रेल सड़क हो या हवा, कहीं भी इस्तेमाल किया जा सकता है। देश के किसी भी कोने में इसे तैनात कर सकते हैं जबकि किसी भी प्लेटफॉर्म से युद्ध के दौरान इसकी मदद ली जा सकती हैं। यही नहीं अग्नि पांच के लॉन्चिंग सिस्टम में कैनिस्टर तकनीक का इस्तेमाल किया गया है। इस की वजह से इस मिसाइल को कहीं भी बड़ी आसानी से ट्रांसपोर्ट किया जा सकता है, जिससे हम अपने दुश्मन के करीब पहुंच सकते हैं। अग्नि 5 मिसाइल की कामयाबी से भारतीय सेना की ताकत कई गुना बढ़ जाएगी क्योंकि न सिर्फ इसकी मारक क्षमता ५ सहस्र किलोमीटर है, बल्कि ये परमाणु हथियारों को भी ले जाने में सक्षम है।

अग्नि-5 भारत की पहली अंतर महाद्वीपीय यानी इंटरकॉन्टिनेंटल बालिस्टिक मिसाइल है। अग्नी-5 के बाद भारत की गिनती उन 5 देशों में हो गई है जिनके पास है इंटरकॉन्टिनेंटल बालिस्टिक मिसाइल यानी आईसीबीएम है। भारत से पहले अमेरिका, रूस, फ्रांस और चीन ने इंटर-कॉन्टिनेंटल बालिस्टिक मिसाइल की ताकत हासिल की है.
ये करीब 10 साल का फासला है जब भारत की ताकत अग्नि-1 मिसाइल से अब अग्नि 5 मिसाइल तक पहुंची है। 2002 में सफल परीक्षण की रेखा पार करने वाली अग्नि-1 मिसाइल- मध्यम रेंज की बालिस्टिक मिसाइल थी। इसकी मारक क्षमता 700 किलोमीटर थी और इससे 1000 किलो तक के परमाणु हथियार ढोए जा सकते थे। फिर आई अग्नि-2, अग्नि-3 और अग्नि-4 मिसाइलें. ये तीनों इंटरमीडिएट रेंज बालिस्टिक मिसाइलें हैं। इनकी मारक क्षमता 2000 से 3500 किलोमीटर है। और अब भारत का रक्षा अनुसंधान और विकास संगठन यानी डीआरडीओ परीक्षण करने जा रहा है अग्नि-5 मिसाइल का। अग्नी-5 पाँच का छठा परिक्षण 3 जून 2018 को प्रातः 9 बजकर 48 मिनट पर किया गया। 

जहां तक भारत की पहली अंतर महाद्वीपीय बालिस्टिक मिसाइल अग्नि-5 की खूबियों का सवाल है। तो ये करीब एक टन का पे-लोड ले जाने में सक्षम होगा। खुद अग्नि-5 मिसाइल का वजन करीब 50 टन है। अग्नि-5 की लंबाई 17 मीटर और चौड़ाई 2 मीटर है। अग्नि-5 सॉलिड फ्यूल की 3 चरणों वाली मिसाइल है। आज जब ओडिशा तट के व्हीलर आईलैंड से भारत की पहली इंटर कॉन्टिनेन्टल बालिस्टिक मिसाइल का परीक्षण किया जाएगा तो डीआरडीओ के प्रमुख डॉ॰ वी. के. सारस्वत समेत तमाम आला मिसाइल वैज्ञानिक मौजूद रहेंगे.
अग्नि-५ में    यानि  तकनीक का इस्तेमाल किया गया है। भारत में ही बनी इस तकनीक की खासियत ये हैं कि ये निशाना बेहद सटीक लगाती है।

अगर सबकुछ ठीक से हुआ तो अग्नि-५ को 2014 से भारतीय सेना में शामिल कर दिया जाएगा। यही नहीं चीनी मिसाइल डोंगफेंग 31 को अग्नि-५ से कड़ी टक्कर मिलेगी क्योंकि अग्नि-५ की रेंज में चीन का सबसे उत्तरी शहर हार्बिन भी आता है जो चीन के डर की सबसे बड़ी वजह है।

 प्रमुख विशिष्टियाँ 
(१) अग्नि ५ से भारत इंटरकॉन्टिनेंटल बलिस्टिक मिसाइल () क्लब में शामिल हो जाएगा। अमेरिका, रूस, फ्रांस और चीन पहले से ही इस तरह की मिसाइलों से लैस हैं।
(२) अग्नि-५ मिसाइल का निशाना गजब का है। यह २० मिनट में ५ सहस्र किलोमीटर की दूरी तय कर लेगी और डेढ़ मीटर के टारगेट पर निशाना लगा लेगी।
(३) अग्नि-५ से भारत की सामरिक रणनीति में बड़ा बदलाव आएगा। इस मिसाइल से अमेरिका को छोड़कर पूरा एशिया, अफ्रीका और यूरोप भारत के दायरे में होगा।
(४) यह मिसाइल एक बार छूटी तो रोकी नहीं जा सकेगी। यह गोली से भी तेज चलेगी और १००० किलो का न्यूक्लियर हथियार ले जा सकेगी।
(५) यह भारत की सबसे लंबी दूरी की मारक मिसाइल होगी। वॉरहेड पर एक टन तक का परमाणु हथियार ले जाने में सक्षम।
(6) अग्नि-५ से भारत की एक मिसाइल से कई न्यूक्लियर वॉरहेड छोड़ने की तकनीक की परख होगी।
(७) अग्नि-५ मिसाइल की तकनीक छोटे सैटेलाइट छोड़ने में इस्तेमाल हो सकेगी। यही नहीं यह दुश्मनों के सेटेलाइट को नष्ट करने में भी इस्तेमाल हो सकेगी।
(८)-इसे केवल प्रधानमंत्री के आदेश के बाद ही छोड़ा जाएगा। भारत इसे 'शान्ति शस्त्र' (वेपन ऑफ पीस) कह रहा है।
(९) १७ मीटर ऊंची इस मिसाइल में गजब की टेक्नीक का इस्तेमाल किया गया है। यह मिसाइल तीन स्टेज में मार करेगी। पहला रॉकेट इंजन इसे ४० किलोमीटर की ऊंचाई तक ले जाएगा। दूसरे स्टेज में यह १५० किलोमीटर तक जाएगी। तीसरे स्टेज में यह ३०० किलोमीटर तक जाएगी। कुल मिलाकर यह ८०० किलोमीटर की ऊंचाई तक पहुंचेगी।
(१०) भारत के पास अभी तक सबसे अधिक दूर तक मार करने वाली मिसाइल अग्नि ४ है। यह साढ़े ३ सहस्त्र किलोमीटर तक मार करती है। अग्नि-५ पाँच सहस्र किलोमीटर तक मार करेगी।

 बाहरी कड़ियाँ 
 संपादकीय : देश की 'अग्नि' सुरक्षा (नईदुनिया)
 अग्नि-5 मिसाइल का सफल परीक्षण
 3    -
 रक्षा इतिहास में भारत का सबसे मजबूत कदम, चीन-पाक ही नहीं, यूरोप भी चौकन्ना..!
 अग्नी-5 पाँच का छठा परिक्षण

 सन्दर्भ 

श्रेणी:भारतीय सेना
श्रेणी:प्रक्षेपास्त्र
श्रेणी:अन्तरमहाद्वीपीय प्रक्षेपण प्रक्षेपास्त्र
श्रेणी:भारत के प्रक्षेपास्त्र